Venus casina

Venus casina Linnaeus, 1758 é unha especie de molusco bivalvo heterodonte da orde dos veneroides e familia dos venéridos.

 Catacterísticas 
Ten a cuncha moi grosa e sólida, globosa, equivalva e inequilateral, coas valvas cunha escultura formada por costelas concéntricas, moi semellante á de Venus verrucosa, pero máis aplanada, coas costelas lamelosas e non tuberculadas e a coloración máis ben amarelada ou con manchas de cor parda avermellada, sendo ademais de menor tamaño, pois non alcanza máis dos 40 mm de diámetro máximo.Rolán e Otero (1996), p. 250.

 Distribución 
Venus casina habita nas costas do Atlántico nororiental, desde as illas Británicas até as do sur de Marrocos (Agadir), incluíndo as illas Azores, e o mar Mediterráneo.

En Galicia é unha especie pouco abundante, encontrándose nas rías do Golfo Ártabro e as de Arousa, Pontevedra e Vigo.

 Bioloxía 
Habita en fondos de areas limpas da rexión infralitoral, e é unha especie que se alimenta por filtración das partículas orgánicas que están en suspensión na auga.

 Notas 

 Véxase tamén 

 Bibliografía 
 Hubler, M. (2010): Compendium of bivalves. A full-color guide to 3,300 of the World’s Marine Bivalves. A status on Bivalvia after 250 years of research. Hackenheim, Germany: ConchBooks. ISBN 978-3-939767-28-2.
 Rolán, R. e Jorge Otero-Schmitt (1996): Guía dos moluscos de Galicia. Vigo: Editorial Galaxia. ISBN 84-8288-072-1.

 Outros artigos 
 Bivalvos
 Heterodontes
 Veneroides
 Venéridos
 Lista de bivalvos de Galicia

 Ligazóns externas 
 Venus casina en EOL.

Categoría:Veneroideos
Categoría:Moluscos de Galicia
Categoría:Animais descritos en 1758